ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบางน้ำจืด ตำบลปากน้ำและตำบลบางมะพร้าวอำเภอหลังสวน จังหวัดชุมพร อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่าอาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลัง ที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่าพื้นที่บริเวณดังต่อไปนี้ทิศเหนือเริ่มต้นจากถนนไปวัดทองครก ฟากตะวันตก เป็นเส้นขนานระยะ ๓๐๐ เมตรกับศูนย์กลางถนนบางน้ำจืด และเป็นเส้นตรงที่ต่อตรงตามแนวเส้นขนานระยะ ๓๐๐ เมตรกับศูนย์กลางถนนบางน้ำจืดไปทางทิศตะวันออกจนบรรจบกับเส้นขนานระยะ ๕๐๐ เมตรกับแนวชายฝั่งอ่าวไทยทิศตะวันออกจดเส้นขนานระยะ ๕๐๐ เมตร กับแนวชายฝั่งอ่าวไทยทิศใต้จดเส้นตั้งฉากกับศูนย์กลางถนนบางมะพร้าว - กระโจมไฟตรงจุดที่อยู่ห่างจากถนนช่องเขาบรรจบกับถนนมะพร้าว - กระโจมไฟไปทางทิศใต้ตามแนวถนนบางมะพร้าว - กระโจมไฟ เป็นระยะ ๓๐๐ เมตรเส้นขนานระยะ ๓๐๐ เมตรกับศูนย์กลางถนนช่องเขาบรรจบกับเส้นตรงที่ต่อตรงตามแนวถนนเชิงเขา ฟากตะวันตกไปทางทิศตะวันออกเฉียงใต้ทิศตะวันตกจดเส้นเลียบถนนเชิงเขา ฟากตะวันตก และเส้นขนานระยะ ๒๐๐ เมตรกับแม่น้ำหลังสวนฝั่งใต้ และฝั่งตะวันตกบรรจบกับเส้นตั้งฉากกับแม่น้ำหลังสวนฝั่งใต้ไปทางทิศตะวันออกเฉียงเหนือจนบรรจบกับทางหลวงแผ่นดินหมายเลข ๔๐๐๒ตรงจุดที่อยู่ห่างจากถนนปากน้ำวิทยาบรรจบกับทางหลวงแผ่นดินหมายเลข ๔๐๐๒ไปทางทิศตะวันตกตามแนวทางหลวงแผ่นดินหมายเลข ๔๐๐๒ เป็นระยะ ๒๐๐ เมตร และเป็นเส้นตรงไปทางทิศเหนือบรรจบกับถนนบางน้ำจืดตรงจุดที่ถนนบางน้ำจืดบรรจบกับถนนไปวัดทองครกและเป็นเส้นเลียบตามแนวถนนไปวัดทองครก ฟากตะวันตกไปทางทิศตะวันออกเฉียงเหนือจนบรรจบกับจุดเริ่มต้นเว้นแต่พื้นบริเวณที่๒บริเวณที่ ๒ หมายความว่าพื้นที่บริเวณดังต่อไปนี้๒.๑ทิศเหนือ จดถนนสาธารณะไม่ปรากฏชื่อ ฟากใต้ทิศตะวันออกจดถนน รพช. ชพ. ๒๐๒๑ (บ้านหัวกรัง- บ้านปากน้ำตะโก) ฟากตะวันตกเส้นตรงที่ต่อตรงจากถนนสาธารณะไม่ปรากฏชื่อ ฟากใต้ไปทางทิศตะวันออกจนบรรจบกับเส้นขนานระยะ ๒๐ เมตร กับชายฝั่งอ่าวไทยทิศใต้จดแนวเขตวัดแหลมสนด้านเหนือ ถนนสาธารณะไม่ปรากฏชื่อ ฟากเหนือและทางหลวงแผ่นดินหมายเลข ๔๐๐๒ ฟากเหนือทิศตะวันตกจดเส้นตั้งฉากกับศูนย์กลางทางหลวงแผ่นดินหมายเลข ๔๐๐๒ บรรจบกับถนนหัวตอดำไปทางทิศตะวันตก ตามแนวทางหลวงแผ่นดินหมายเลข ๔๐๐๒ ระยะ ๒๓๐ เมตร ไปทางทิศเหนือระยะ ๓๕๐ เมตร เป็นเส้นตรงไปทางทิศตะวันออกบรรจบกับถนนหัวตอดำตรงจุดที่ถนนหัวตอดำบรรจบกับทางหลวงแผ่นดิน หมายเลข ๔๐๐๒ไปทางทิศเหนือตามแนวถนนหัวตอดำ ระยะ ๔๕๐ เมตร และจดถนนหัวตอดำ ฟากตะวันออก๒.๒ทิศเหนือ จดทางหลวงแผ่นดินหมายเลข ๔๐๐๒ ฟากใต้ และถนนสุขาภิบาลฟากใต้ทิศตะวันออกจดเส้นตั้งฉากระยะ ๑๐๐ เมตรกับศูนย์กลางถนนสุขาภิบาลตรงจุดที่อยู่ห่างจากถนนสาธารณะไม่ปรากฏชื่อบรรจบกับถนนสุขาภิบาลไปทางทิศตะวันออกเฉียงใต้ตามแนวถนนสุขาภิบาล ระยะ ๑๕๐ เมตรเป็นเส้นขนาน ระยะ ๑๐๐ เมตร กับศูนย์กลางถนนสุขาภิบาลไปทางทิศตะวันออกเฉียงใต้และเป็นเส้นเลียบวัดสว่างมนัส และโรงเรียนวัดสว่างมนัส ด้านเหนือ และด้านตะวันตกและด้านใต้ทิศใต้จดถนนบางสมบูรณ์ ฟากเหนือทิศตะวันตกจดถนนสาธารณะไม่ปรากฏชื่อ ฟากตะวันออก๒.๓ทิศเหนือ จดถนนสาธารณะไม่ปรากฏชื่อทิศตะวันออกจดเส้นขนานระยะ ๑๐๐ เมตร กับศูนย์กลางถนน รพช. ชพ.๒๐๒๑ (บ้านหัวกรัง - บ้านปากน้ำตะโก)ฟากตะวันตกทิศตะวันตกจดถนนสาธารณะไม่ปรากฏชื่อ ฟากตะวันออก๒.๔ทิศเหนือ จดถนนสาธารณะไม่ปรากฏชื่อทิศตะวันออกจดเส้นขนานระยะ ๔๐ เมตร กับแนวชายฝั่งอ่าว และแม่น้ำหลังสวน ฝั่งเหนือทิศใต้จดแม่น้ำหลังสวน ฝั่งเหนือ และถนนสุขาภิบาล ฟากเหนือทิศตะวันตกจดถนน รพช. ชพ. ๒๐๒๑ (บ้านหัวกรัง- บ้านปากน้ำตะโก) ฟากตะวันออกทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายประกาศกระทรวงมหาดไทยนี้ข้อ๒ให้กำหนดในพื้นที่บางส่วนในท้องที่ตำบลบางน้ำจืด ตำบลปากน้ำและตำบลบางมะพร้าว อำเภอหลังสวน จังหวัดชุมพรภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภท ดังต่อไปนี้(ก)ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข)ภายในบริเวณที่ ๒ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๕๐๐ ตารางเมตรแต่ทั้งนี้จะต้องเป็นไปตามข้อกำหนดดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖)มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตหรือเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถานสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตรเศษของ ๒๐ ตารางเมตร ให้คิดเป็น ๒๐ ตารางเมตร(๑๐)ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ๖[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒ กันยายน พ.ศ.๒๕๔๖ประมวล รุจนเสรีรัฐมนตรีช่วยว่าการ ฯ ปฏิบัติราชการแทนรัฐมนตรีว่าการกระทรวงมหาดไทยแผนที่ท้ายประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบางน้ำจืดตำบลปากน้ำ และตำบลบางมะพร้าว อำเภอหลังสวน จังหวัดชุมพร[ดูข้อมูลจากภาพกฎหมาย]บรรณพต/พิมพ์๕ มกราคม ๒๕๔๗บรรณพต/แก้ไข๑๒ มกราคม ๒๕๔๗ศุภสรณ์/อรรถชัย/ตรวจ๘ มกราคม ๒๕๔๗A+B[๑]รก ๒๕๔๖/พ๑๐๑ง/๑๘/๔ กันยายน ๒๕๔๖